Hvussu nógv lesa børn í 4., 6. og 9. flokki? Kanningin av lesivanunum er gjørd í tíðarskeiðinum november 2017-januar 2018; umleið 1300 næmingar svarandi hava svarað 26 spurningum; kanningin er dulnevnd. Umboð fyri Námsvísindadeildina á Fróðskaparsetri Føroya, Nám og Bókadeild Føroya Lærarafelags hava tikið stig til kanningina. Greiningarfyritøkan Lóður hevur savnað dátuna inn og greinað úrslitini. Býarbókasavnið og aðrir stovnar hava fíggjað høvuðspartin av kanningini. Earth Hour er tímin, tá fólk kring allan heim varpa ljós á veðurlagsbroytingar við at sløkkja streymin. Í hesum sambandi skipar Tórshavnar kommuna fyri hugnaligum tiltaki í Tinghúsgarðinum í Havn kl. 2000-2130. Skrá 2000 Earth Hour-teltið á Vaglinum letur upp 2020 Turið Horn, forkvinna í náttúru- og umhvørvisnevndini, heldur røðu 2030 Ljósið verður sløkt–Vit gera í felag eitt 60 + tekn við ljósum úr tálg 2035 Kórið Xperiment syngur 2050 Lívfrøðingurin, lærarin og rithøvundurin Magnus Gaard hugleiðir um lívfrøðiligt margfeldi 2105 Kórið Xperiment syngur 2115 Tónleikur við Marius Ziska á Býarbókasavninum 15 ára gamla Elinborg Weihe Thomassen er í starvsvenjing á Býarbókasavninum í løtuni. Hon hjálpir til við øllum møguligum, sum er at gera á bókasavninum. M. a. hevur hon hjálpt við velja nýggjar bøkur út og eisini hjálpt til við at skipa fyri Bókakafé. Elinborg gongur í 9. flokki í Hoyvíkar skúla. Henni dámar væl at lesa, og hon er serliga glað fyri gotiskar bókmentir so sum Edgar Allan Poeog Bram Stoker, og eisini dámar henni at lesa bøkur um sálarfrøði. Vit bjóða Elinborg vælkomnari í starvsvenjing. Kring bókasavnið eru nógvar bøkur framsýndar á stúttum og hillum, og eisini har hava vit roynt at sett kvinnurnar í miðdepilin. Týskvøldið 6. mars verður aftur Sambinding á Býarbókasavninum. Vit fáa okkum ein drekkamunn og hugna okkum saman, og hetta kvøldið er eisini møguleiki at luttaka í málkafé á føroyskum ella donskum. Málkafé er ein øðrvísi háttur at venja mál, og um undirtøka er fyri tí, er ætlanin at skipa fyri afturvendandi málkaféum á Býarbókasavninum komandi tíðina.